KINNITATUD 
Õhuväe ülema 27.08.2024
käskkirjaga nr 1385

Õhuväe lennujuhtide tööaja korralduse
piirangud ja põhimõtted 

Vastavalt Euroopa Komisjoni rakendusmääruse (EL) 2017/373 Lisa IV 3. jao punktile ATS.OR.320 rakendatakse lennujuhtidele töögraafiku planeerimisel järgnevaid piiranguid ja põhimõtteid:
1)	maksimaalne järjestikuste tööpäevade arv, mil tööülesandeid täidetakse on 5 (võimalikud variandid: 5 päevast vahetust; 3 päevast vahetust, millele järgneb 1 öövahetus; 1 päevane vahetus, millele järgneb 2 öövahetust);
2)	maksimaalne tööaja tundide arv vahetuse jooksul on 16,5 tundi;
erandjuhtudel (näiteks järgmise vahetuse ootamatu haigestumine, järgmise vahetuse tööle hilinemine) võib maksimaalne töötundide arv olla kuni 24 tundi;
kui vahetuse jooksul täidetakse lisaks operatsioonililisele tööle ka muid teenistusülesandeid (näiteks laskmised, kehaliste võimete test) võib maksimaalne töötundide arv olla kuni 24 tundi, millest operatsiooniline töö ei tohi ületada 16,5 tundi;
3)	maksimaalne ilma vaheaegadeta lennujuhtimisteenuse osutamise aeg on üksi öises vahetuses 16,5 tundi ja üksi päevases vahetuses 8,5h; 
mitmekesi vahetuses olles on maksimaalne ilma vaheaegadeta lennujuhtimisteenuse osutamise aeg päevases vahetuses 4,25 tundi ja öises vahetuses 8,25 tundi;
4)	tööaja ja vaheaegade suhe lennujuhtimisteenuse osutamisel on 2:1, seda ainult mitme lennujuhiga vahetuses olles;
5)	minimaalne puhkeaeg on 11 tundi;
6)	maksimaalne järjestikuste tööaegade arv, mis ulatuvad ööaega on 2 vahetust;
7)	minimaalne  puhkeaeg pärast tööaega, mis ulatub ööaega, on vähemalt 44 tundi;
kui ööaega ulatunud vahetusele järgneb operatsioonilist lennujuhi tööd mitte sisaldav vahetus, rakendatakse töölepingu seadusest tulenevaid puhkeaja nõudeid (11h + 1 tund iga tunni aja eest, mis ületab 13 tundi);
8)	minimaalne puhkeaegade arv ühes graafikutsüklis on 1. Juhul kui graafikutsüklis on märgitud üks vahetus.

Graafikute koostamise põhimõtted
Kui lennujuhid täidavad oma ametijuhendist tulenevaid ülesandeid summeeritud tööajaarvestuse alusel: 
1)	päevases vahetuses on üldjuhul 2 lennujuhti, ööaega katvas vahetuses 1 lennujuht; 
2)	päevase vahetuse pikkus on 8,5 tundi; 
3)	ööaega katva vahetuse pikkus on 16,5 tundi.